Narodna skupština
20150415

Zahvaljujem, poštovani predsedavajući. Poštovana potpredsednice Vlade sa timom, Dame i gospodo narodni poslanici, amandman na koji su članovi „Kokusa“ predložili isto tako se odnosi na kaznene odredbe i na meru koja povećava kazne, ali sada ovog puta za rad inspektora. Znači, novčanom kaznom umesto 20. do 90 hiljada, povećava se taj raspon sa 50 na 150 hiljada za prekršaj inspektora ili službenika ovlašćenog za vršenje inspekcijskog nadzora. Smatramo da je to mera koja nije preterana i koja će u svakom slučaju da poveća efikasnosti koje će na neki način smanjiti potencijalni problem rada tih inspektora i mogućnost bilo kakvog koruptivnog aspekta i rada, obzirom da su bile predviđene veoma male kazne, znači, 20-ak hiljada dinara početno, što će u budućem periodu predstavljati možda 20% ili 25% od njihove mesečne zarade. Ne mogu da se ne osvrnem na prethodnog govornika, koji je više puta danas mene pomenuo. Što se tiče „deliveri junita“, može pogledati Svetska banka ga ima, ima ga Kanadska Vlada, a ja ću mu sutra pokloniti knjigu Alistera Kembela, koji je veoma dobro razradio taj koncept i koji će kod nas veoma dobro funkcionisati. Hvala.